CELEX: C2006/294/06
Language: el
Date: 2006-12-02 00:00:00
Title: Υπόθεση C-84/04: Απόφαση του Δικαστηρίου (δεύτερο τμήμα) της 5ης Οκτωβρίου 2006 — Επιτροπή των Ευρωπαϊκών Κοινοτήτων κατά Πορτογαλικής Δημοκρατίας (Παράβαση κράτους μέλους — Κανονισμός (ΕΟΚ) 4253/88 και άρθρο 10 ΕΚ — Διαρθρωτικά Ταμεία — Συντονισμός μεταξύ των παρεμβάσεων των Διαρθρωτικών Ταμείων και των παρεμβάσεων της ΕΤΕ — Συστηματική μείωση των ποσών που καταβάλλονται ως ενισχύσεις του ΕΓΤΠΕ, τμήμα Προσανατολισμού — Τέλη εισπραττόμενα από το Ifadap κατά την περίοδο προγραμματισμού 1994-1999)

2.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/4
            
         Απόφαση του Δικαστηρίου (δεύτερο τμήμα) της 5ης Οκτωβρίου 2006 — Επιτροπή των Ευρωπαϊκών Κοινοτήτων κατά Πορτογαλικής Δημοκρατίας
   (Υπόθεση C-84/04) (1)
   
   (Παράβαση κράτους μέλους - Κανονισμός (ΕΟΚ) 4253/88 και άρθρο 10 ΕΚ - Διαρθρωτικά Ταμεία - Συντονισμός μεταξύ των παρεμβάσεων των Διαρθρωτικών Ταμείων και των παρεμβάσεων της ΕΤΕ - Συστηματική μείωση των ποσών που καταβάλλονται ως ενισχύσεις του ΕΓΤΠΕ, τμήμα Προσανατολισμού - Τέλη εισπραττόμενα από το Ifadap κατά την περίοδο προγραμματισμού 1994-1999)
   (2006/C 294/06)
   Γλώσσα διαδικασίας: η πορτογαλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: A. Alves Vieira, G. Braun, N. Castro Marques και F. Costa Leite, advogados)
   
      Καθής: Πορτογαλική Δημοκρατία (εκπρόσωποι: L. Fernandes, C. Botelho Moniz και E. Maia Cadete, advogados)
   Αντικείμενο της υποθέσεως
   Παράβαση κράτους μέλους — Άρθρο 10 ΕΚ και κανονισμός (ΕΟΚ) 4253/88 του Συμβουλίου, της 19ης Δεκεμβρίου 1988, για τις διατάξεις εφαρμογής του κανονισμού (ΕΟΚ) 2052/88 όσον αφορά τον συντονισμό των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπών υφιστάμενων χρηματοδοτικών οργάνων (ΕΕ 1988, L 374, σ. 1) — Κατά σύστημα μείωση των ποσών που καταβάλλονται για ενισχύσεις του ΕΓΤΠΕ, τμήμα Προσανατολισμού — Τέλη υποχρεωτικώς εισπραττόμενα από το IFADAP κατά την περίοδο προγραμματισμού 1994-1999
   Διατακτικό της αποφάσεως
   Το Δικαστήριο αποφασίζει
   
               1)
            
            
               Η Πορτογαλική Δημοκρατία, επιτρέποντας να καθιερωθεί από το Instituto de Financiamento e Apoio ao Desenvolvimento da Agricultura e Pescas (Ινστιτούτο για τη χρηματοδότηση και ενίσχυση της αναπτύξεως της γεωργίας και της αλιείας) και να διατηρηθεί σε ισχύ διαδικασία χορηγήσεως χρηματοδοτικών εισφορών των κοινοτικών διαρθρωτικών ταμείων περιλαμβάνουσα ουσιώδεις διατυπώσεις συνεπαγόμενες την καταβολή τελών που δεν είναι ούτε οικειοθελή ούτε προαιρετικά ούτε συνιστούν αμοιβή παρεχομένης υπηρεσίας, αλλά εξυπηρετούν τη χρηματοδότηση λειτουργιών που βαρύνουν το Πορτογαλικό Δημόσιο δυνάμει ιδίως του κοινοτικού δικαίου, παρέβη τις υποχρεώσεις που υπέχει από τον κανονισμό (ΕΟΚ) 4253/88 του Συμβουλίου, της 19ης Δεκεμβρίου 1988, για τις διατάξεις εφαρμογής του κανονισμού (ΕΟΚ) 2052/88 όσον αφορά τον συντονισμό των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπών υφιστάμενων χρηματοδοτικών οργάνων, όπως έχει τροποποιηθεί από τον κανονισμό (ΕΟΚ) 2082/93 του Συμβουλίου, της 20ής Ιουλίου 1993.
            
         
               2)
            
            
               Καταδικάζει την Πορτογαλική Δημοκρατία στα δικαστικά έξοδα.
            
         
      (1)  ΕΕ C 94 της 17.4.2004.